CELEX: 52005SC0016
Language: mt
Date: 2005-01-11 00:00:00
Title: Rakkomandazzjoni għal opinjoni tal-Kunsill skond it-tielet paragrafu ta’ l-Art. 5 tar- regolament tal-Kunsill (KE) Nru 1466/97 tas-7 ta’ Lulju 1997 Dwar il-pogramm ta’ stabbiltà aġġornat ta’ l-Awstrija, 2004-2008

Avviż Legali Importanti

|

52005SC0016

Rakkomandazzjoni għal opinjoni tal-Kunsill skond it-tielet paragrafu ta’ l-Art. 5 tar- regolament tal-Kunsill (KE) Nru 1466/97 tas-7 ta’ Lulju 1997 Dwar il-pogramm ta’ stabbiltà aġġornat ta’ l-Awstrija, 2004-2008  /* SEK/2005/0016 finali */  

	Brussel 11.1.2005SEG(2005) 16 finaliRakkomandazzjoni għalOPINJONI TAL-KUNSILLskond it-tielet paragrafu ta’ l-Art. 5 tar- Regolament tal-Kunsill (KE) Nru 1466/97 tas-7 ta’ Lulju 1997 Dwar il-pogramm ta’ stabbiltà aġġornat ta’ l-Awstrija, 2004-2008(preżentata mill-Kummissjoni)MEMORANDUM TA’ SPJEGA ZZJONIIr-Regolament tal-Kunsill (KE) Nru 1466/97 dwar it-tisħiħ tas-sorveljanza tal- pożizzjonijiet baġitarji u s-sorveljanza u l-koordinazzjoni tal-politika ekonomika[1] jistipula li l-Istati Membri parteċipanti, jiġifieri, dawk li adottaw il-munita unika, kellhom jippreżentaw programm ta’ stabbiltà lill-Kunsill u l-Kummissjoni sa l-1 ta’ Marzu 1999. Skond l-Artikolu 5 ta’ dan ir-Regolament, il-Kunsill kellu jeżamina kull programm ta’ stabbiltà fuq il-bażi ta’ stimi imħejjija mill-Kummissjoni u l-Kumitat imwaqqaf bl-Artikolu 114 tat-Trattat (il-Kumitat Ekonomiku u Finanzjarju). Fuq il-bażi ta’ rakkomandazzjoni mill-Kummissjoni u wara li kkonsulta lill-Kumitat Ekonomiku u Finanzjarju, il-Kunsill ta l-opinjoni tiegħu, wara li kien eżamina l-programm. Skond ir-Regolament, l-Istati Membri jridu kull sena jippreżentaw l-aġġornamenti tal-programmi ta’ stabbiltà tagħhom, li jistgħu jkunu eżaminati wkoll mill-Kunsill skond dawn l-istess proċeduri.L-ewwel programm ta’ stabbiltà ta’ l-Awstrija, għall-perjodu 1998-2002 kien ipppreżentat fit-30 ta’ Novembru 1998 u kien evalwat mill-Kunsill fit-18 ta’ Jannar 1999. Aġġornamenti kienu ppreżentati f’kull sena ta’ wara din. L-Awstrija ppreżentat l-aktar aġġornament reċenti tal-programm ta’ stabbiltà tagħha fit-30 ta' Novembru 2004. Is-servizzi tal-Kummissjoni għamlu valutazzjoni teknika ta’ dan l-aġġornament, li fiha żammew f’moħħhom ir-riżultati tal-previżjonijiet ekonomiċi tas-servizzi tal-Kummissjoni tal-Ħarifa 2004 u kkunsidraw il-kodiċi tal-kondotta[2], il-metodoloġija li fuqha hemm qbil komuni dwar il-valutazzjoni tal-produzzjoni potenzjali u l-bilanċi aġġustati għaċ-ċiklu ekonomiku, ir-rakkomandazzjonijiet li jinsabu fil-linji gwida ġenerali ta’ politika ekonomika għall-perjodu 2003-2005 u l-prinċipji stipulati fil-Komunikazzjoni mill-Kummissjoni lill-Kunsill u l-Parlament Ewropew tas-27 ta' Novembru 2002 dwar it-tisħiħ tal-koordinazzjoni tal-politika baġitarja[3]. Din l-evalwazzjoni wasslet għall-istima li ġejja:-  Il-Kunsill tal-Ministri Awstrijak adotta l-aġġornament tal-programm Awstrijak ta’ stabbiltà fit-30 ta' Novembru 2004. Dan ikopri l-perjodu mill-2004 sa l-2008, u josserva b’mod ġenerali l-“Kodiċi tal-Kondotta dwar il-kontenut u l-format tal-programmi ta’ stabbiltà u konverġenza” kif rivedut, ħlief għal għadd żgħir ta’ differenzi minuri mill-format tar-rappurtaġġ ta’ l-ESA. Mandankollu, filwaqt li l-proċess tal-konsolidazzjoni huwa ffissat bil-liġi f’Patt Nazzjonali ta’ Stabbiltà, il-programm għadu m'hux ċar biż-żejjed dwar il-miżuri speċifiċi biex, fl-aħħar sentejn tal-programm, tkun tista’ tintlaħaq konsolidazzjoni baġitarja apprezzabbli.-  Il-previżjoni makroekonomika sa l-2006 li fuqha hu bbażat l-aġġornament hija b'mod ġenerali konformi mat-tbassir tal-Kummissjoni għall-Ħarifa ta’ l-2004. It-tkabbir ekonomiku huwa mistenni li jitla' mill-1.9% ta' l-2004 u jibqa’ madwar 2½% għall-bqija tal-perjodu tal-programm. Il-programm isostni li l-irkupru ekonomiku li għaddej bħal issa, li hu msejjes prinċipalment fuq l-esportazzjoni, qiegħed ftit ftit jissarraf f’domanda domestika aktar qawwija. It-titjib ekonomiku mistenni jieħu spinta, bi tnaqqis kbir mhux ħażin fit-taxxa jidħol fis-seħħ fl-2005, akkumpanjat minn żieda li qed tikber fl-impjiegi. Fl-2007 u l-2008, huwa mbassar li l-PGD f’termini reali jikber b’rata aktar qawwija mir-rata stmata ta’ tkabbir ekonomiku potenzjali, ta’ 2%, bi ¼ pp u b’½ pp rispettivament. Għalhekk, skond il-kalkoli tas-servizzi tal-Kummissjoni, id-distakk negattiv mill-produzzjoni potenzjali għandu jieqaf u eventwalment jinbidel f’wieħed pożittiv fl-2008. Il-premessi makroekonomiċi għall-ġejjieni qrib li fuqhom hu mibni l-aġġornament huma plawżibbli. Mandankollu, għall-2007/08, l-ipoteżi li l-PGD ikompli jikber bi 2% p.a. tidher pjuttost ottimista billi, f’dak il-każ, it-tkabbir ekonomiku jkun għadda lil dak potenzjali għal erba’ snin konsekuttivi.-  Meta mqabbel mal-programm ta’ qablu, il-miri baġitarji ta’ dan l-aġġornament tbaxxew b’madwar ½% tal-PGD għas-snin kollha tal-programm. Il-mira li jintlaħaq bilanċ, b’hekk, hija posposta b’sena għall-2008. Minn proporzjon ta’ 1.3% tal-PGD fl-2004, l-iżbilanċ mistenni l-ewwel jitla’ għal 1.9% tal-PGD fl-2005, imbagħad jinżel bil-mod għal 1.7% fl-2006, u mbagħad jaqa’ għal xejn fl-2008 f'żewġ stadji ta’ tnaqqis ta’ l-istess daqs. Dan il-proċess jirrifletti strateġija baġitarja li tgħaqqad tnaqqis konsistenti tal-piż fiskali mar-ritorn għal baġit bilanċjat fuq perjodu ta' żmien ta' tul medju. Fit-termini ta’ l-ESA 95, il-piż fiskali mistenni jaqa’ minn 43% fl-2003 għal 40% fl-2008, u jilħaq dan l-aħħar punt ta’ referenza sentejn qabel ma oriġinarjament previst mill-Gvern.-  Saħansitra aktar mill-aġġornament ta’ qabel, il-proċess baġitarju jikkonċentra t-tnaqqis fit-taxxa fil-bidu tal-perjodu, filwaqt li jikkonċentra t-tnaqqis li jikkorrispondi miegħu fl-infiq lejn l-aħħar tal-perjodu. Iż-żieda tad-defiċit fl-2005 hija ddominata mit-tnaqqis konsiderevoli fit-taxxa li jidħol fis-seħħ fl-1 ta’ Jannar. Minkejja dan, ir-riskji baġitarji jidhru bbilanċjati għall-2005 u l-2006, partikolarment minħabba li x-xenarju makroekonomiku li fuqu hu bbażat l-aġġornament huwa wieħed realistiku. Mandankollu, għas-snin ta' wara 2007/08, hemm riskji ċari ta’ ċaqliq ’l-isfel dovuti, l-ewwelnett, għall-ipoteżi li ż-żieda tal-PGD sejra tibqa' tkun b’mod konsistenti ’il fuq mill-potenzjal tagħha u, t-tieni, għall-fatt li l-waqgħa sostanzjali prevista fil-proporzjon ta’ l-infiq għall-PGD għadha fil-biċċa l-kbira mhux speċifikata fil-programm. Il-mira għal-żmien ta' tul medju li għandu l-aġġornament, li l-qagħda baġitarja tkun qrib il-bilanċ meta aġġustata għaċ-ċiklu ekonomiku, jista’ għaldaqstant ma jintlaħaqx fiż-żmien tal-programm. Mandankollu, huwa jidher li jpprovdi marġini adegwat ta’ sigurtà kontra l-ksur tal-limitu ta' l-iżbilanċ – li huwa ta’ 3% tal-PGD – f'kuntest ta' ċaqliq makroekonomiku normali matul iż-żmien tal-programm.-  Il-proċess tal-konsolidazzjoni sa l-2008 ġie saħansitra mnaqqax f’Patt Nazzjonali ta’ l-Istabbiltà bejn l-awtoritajiet territorjali, li għandu jkun infurzat fil-livelli kollha tal-gvern permezz ta’ sistema ta' penali. Mandankollu, l-ambizzjoni li jkunu imposti restrizzjonijiet fuq l-infiq f’dawn is-sentejn ma hijiex sostanzjata għal kollox mill-miżuri ta’ politika li diġa saru liġi, minn fost dawk ippreżentati fil-programm.-  Iċ-ċifri għad-dejn tal-gvern kienu riveduti ’l isfel u b’hekk treġġgħu lura reviżjonijiet apprezzabbli ’l fuq li kienu saru fis-snin ta’ qabel. Billi, fl-istess żmien, iċ-ċifri tal-PGD kienu riveduti ’l fuq imħabba bidla fil-metodu ta’ l-istatistika, il-proporzjon tad-dejn għall-2003 tnaqqas bi kważi 2 pp, għal 64.5% tal-PGD. Filwaqt li dan għandu jagħmilha eħfef li jintlaħaq il-valur ta’ referenza ta’ 60%, id-data li fiha għandha tintlaħaq il-mira waqgħet lura b'sena għall-2008 bħala riżultat ta’ ambizzjoni aktar modesta għat-tnaqqis ta' l-iżbilanċ. Xenarju li jinkludi tkabbir ekonomiku ogħla iressaq din id-data ’l quddiem, filwaqt li tkabbir aktar kajman jitfagħha lura b’sena. Bl-ipoteżi li r-rati tat-tkabbir tal-PGD jibqgħu prattikament kostanti matul iż-żmien tal-programm, id-dinamika tad-dejn hija ddominata mill-bidliet fl-iżbilanċ primarju. Bħala riskju pożittiv, l-aġġornament ma jinkludix il-potenzjal sħiħ għall-privatizzazzjoni fl-Awstrija. Il-kisba tal-konformità mal-kriterju tad-dejn fl-2008 għaldaqstant tibqa' plawżibbli, ukoll jekk ikun hemm dewmien fl-ilħuq tal-mira tad-defiċit.-  It-tnaqqis ambizzjuż fil-proporzjon tan-nefqa għall-PGD huwa previst li jseħħ permezz ta' tnaqqis apprezzabbli fil-kategoriji kollha ta’ l-infiq matul il-perjodu kollu tal-programm. Il-biċċa l-kbira tal-konsolidazzjoni għall-ġejjieni aktar fit-tul hija mistennija li tiġi minn tnaqqis fil-ħlasijiet ta’ trasferimenti soċjali. Filwaqt li l-investimenti tal-gvern huma mnaqqsa b’mod iktar milli proporzjonali, l-akbar volum ta’ ffrankar ġej minn tnaqqis ta’ ħlasijiet ta’ trasferiment soċjali. L-aġġornament huwa ottimista dwar l-iffrankar ta’ spejjeż bħala riżultat ta' riformi ipotetiċi amministrattivi għall-ġejjieni f’livelli aktar baxxi tal-gvern, li ġa tħaddmu b’suċċess fil-livell federali.-  L-Awstrija tidher li hija f’qagħda favorevoli fejn tidħol is-sostenibbiltà fit-tul tal-finanzi pubbliċi, minkejja l-ispejjeż baġitarji importanti li huma mbassra bħala riżultat ta' popolazzjoni li qiegħda tixjieħ. Ir-riformi tal-pensjonijiet li saru fl-2003 u l-2004 għandhom iwasslu għal titjib sostanzjali fil-baġit fuq perjodu fit-tul. Mandankollu, il-pass tar-riforma ta' l-2004 jissokta jressaq ‘il quddiem fiż-żmien l-effett tal-konsolidazzjoni: filwaqt li l-pjan li mill-2030 ’il quddiem il-pensjonijiet ikunu aġġustati għall inflazjoni biss u jinżammu kostanti f’termini reali huwa tassew ambizzjuż, l-iffrankar f’perjodi aktar kmieni - introdott bil-pass tar-riforma ta’ l-2003 – reġa' ġie parzjalment irtirat.-  Il-politika ekonomika deskritta fil-programm hija parzjalment konsistenti mal-linji ta’ gwida ġenerali tal-politika ekonomika speċifika għall-pajjiż fil-qasam tal-finanzi pubbliċi. Għalkemm l-Awstrija sejra tnaqqas il-piż kbir fiskali tagħha, dan ma jimxix bl-istess pass mat-trażżin ta’ l-infiq u għalhekk il-pożizzjoni ta' qrib il-bilanċ, meta jsir l-aġġustament għaċ-ċiklu ekonomiku, hija mbassra li tintlaħaq biss fl-aħħar sena tal-programm.-  Fid-dawl ta' din l-istima, huwa rrakkomandat lill-Awstrija li timmira għal riżultati aktar ambizzjużi fil-parti aktar bikrija tal-proċess ġenerali tal-konsolidazzjoni baġitarja. Barra minn dan, l-Awstrija għandha tippreżenta f’aktar dettal il-miżuri speċifiċi li permezz tagħhom ikun jista’ jinkiseb livell apprezzabbli ta' konsolidazzjoni baġitarja fl-aħħar sentejn tal-programm.Tabella: Paragun tal-previżjonijiet makroekonomiċi u baġitarji prinċipali2004 | 2005 | 2006 | 2007 | 2008 |PGD f’termini reali (bidla %) | PS Diċ 2004 | 1.9 | 2.5 | 2.5 | 2.2 | 2.4 |KUMM | 1.9 | 2.4 | 2.4 | mhux applikabbli | mhux applikabbli |PS Nov 2003 | 1.9 | 2.5 | 2.5 | 2.4 | mhux applikabbli |Inflazzjoni HICP (%) | PS Diċ 2004 | 2.1 | 1.8 | 1.4 | 1.5 | 1.6 |KUMM | 2.1 | 1.8 | 1.4 | mhux applikabbli | mhux applikabbli |PS Nov 2003 | 1.2 | 1.5 | 1.7 | 1.8 | mhux applikabbli |Bilanċ ġenerali tal-gvern (% tal-PGD) | PS Diċ 2004 | -1.3 | -1.9 | -1.7 | -0.8 | 0.0 |KUMM | -1.3 | -2.0 | -1.7 | mhux applikabbli | mhux applikabbli |PS Nov 2003 | -0.7 | -1.5 | -1.1 | -0.4 | mhux applikabbli |Bilanċ primarju (% tal-PGD) | PS Diċ 2004 | 1.9 | 1.2 | 1.3 | 2.2 | 2.9 |KUMM | 1.7 | 0.9 | 1.2 | mhux applikabbli | mhux applikabbli |PS Nov 2003 | 2.8 | 1.9 | 2.2 | 2.8 | mhux applikabbli |Bilanċ aġġustat għaċ-ċiklu ekonomiku (% tal-PGD) | PS Diċ 20041 | -0.9 | -1.7 | -1.6 | -0.8 | -0.1 |KUMM | -1.0 | -1.9 | -1.7 | mhux applikabbli | mhux applikabbli |PS Nov 20031 | -0.4 | -1.4 | -1.1 | -0.5 | mhux applikabbli |Dejn gross tal-gvern (% tal-PGD) | PS Diċ 2004 | 64.2 | 63.6 | 63.1 | 61.6 | 59.1 |KUMM | 64.0 | 63.9 | 63.4 | mhux applikabbli | mhux applikabbli |PS Nov 2003 | 65.8 | 64.1 | 62.3 | 59.9 | mhux applikabbli |Nota: 1Kalkoli tas-servizzi tal-Kummissjoni fuq il-bażi ta’ l-informazzjoni tal-programm. Sorsi: Il-programm ta’ stabbiltà (PS); It-tbassir ekonomiku tas-servizzi tal-Kummissjoni għall-Ħarifa ta’ l-2004 (KUMM);Il-kalkoli tas-servizzi tal-Kummissjoni. |Fuq il-bażi ta’ din il-valutazzjoni, il-Kummissjoni adottat ir-rakkomandazzjoni annessa għal Opinjoni tal-Kunsill dwar il-programm ta’ stabbiltà aġġornat ta’ l-Awstrija u qiegħda tippreżentah lill-Kunsill.Rakkomandazzjoni għalOPINJONI TAL-KUNSILLskond it-tielet paragrafu ta’ l-Art. 5 tar- Regolament tal-Kunsill (KE) Nru 1466/97 tas-7 ta’ Lulju 1997 Dwar il-pogramm ta’ stabbiltà aġġornat ta’ l-Awstrija, 2004-2008IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-regolament tal-Kunsill (KE) Nru 1466/97 tas-7 ta’ Lulju 1997 dwar it-tisħiħ tas-sorveljanza tal-pożizzjonijiet baġitarji u s-sorveljanza u l-koordinament tal-politika ekonomika[4], u b'mod partikolari l-Artikolu 5(3) tiegħu,Wara li kkunsidra r-rakkomandazzjoni tal-Kummissjoni,Wara li kkonsulta lill-Kumitat Ekonomiku u Finanzjarju,TA DIN L-OPINJONI:Fi[t-18 ta’ Jannnar 2005] il-Kunsill eżamina l-programm ta’ stabbiltà aġġornat ta’ l-Awstrija, li jkopri l-perjodu 2004-2008. Il-programm jissodisfa l-biċċa l-kbira tar-rekwiżiti ta' data tal-“kodiċi tal-kondotta dwar il-kontenut u l-format tal-programmi ta’ stabbiltà u konverġenza”, ħlief għal għadd żgħir ta’ differenzi minuri mill-format tar-rappurtaġġ ta’ l-ESA.Ix-xenarju makroekonomiku li fuqu hu bbażat il-programm jassumi li ż-żieda fil-PGD f’termini reali titla' mill-1.9% ta' l-2004 u tibqa’ madwar 2½% għall-bqija tal-perjodu tal-programm. Fuq il-bażi ta’ l-informazzjoni disponibbli bħalissa, dan ix-xenarju jidher li jirrifletti ipoteżi plawżibbli ta’ tkabbir ekonomiku għall-ewwel snin, imma jidher x’aktarx favorevoli wisq għas-snin ta’ l-aħħar, billi t-tbassir jibqa’ ’l fuq mill-potenzal produttiv għal erba’ snin wara xulxin. Il-previżjonijiet tal-programm għall-inflazzjoni huma realistiċi.L-Awstrija timmira li jkollha baġit bilanċjat sa l-2008. Minn proporzjon ta’ 1.3% tal-PGD fl-2004, l-iżbilanċ mistenni jitla’ għal 1.9% tal-PGD fl-2005, imbagħad jinżel bil-mod għal 1.7% fl-2006, u mbagħad jaqa’ għal xejn fl-2008 f'żewġ stadji ta’ tnaqqis ta’ l-istess daqs. Dan il-proċess jirrifletti strateġija baġitarja li tgħaqqad tnaqqis konsistenti tal-piż fiskali mar-ritorn għal baġit bilanċjat fuq perjodu ta' żmien ta' tul medju. Fit-termini ta’ l-ESA 95, il-piż fiskali mistenni jaqa’ minn 43% fl-2003 għal 40% fl-2008. Il-proċess tal-konsolidazzjoni sa l-2008 ġie saħansitra mnaqqax f’Patt Nazzjonali ta’ l-Istabbiltà bejn l-awtoritajiet territorjali, li għandu jkun infurzat fil-livelli kollha tal-gvern permezz ta’ sistema ta' penali.Ir-riżultati baġitarji jistgħu ikunu agħar milli hu mbassar fil-programm. B’mod partikulari, il-proċess baġitarju jikkonċentra t-tnaqqis fit-taxxa fil-bidu tal-perjodu filwaqt li jikkonċentra t-tnaqqis li jikkorrispondi miegħu fl-infiq lejn l-aħħar tal-perjodu. Ir-riskji huma bbilanċjati għall-2005 u l-2006, meta l-iżviluppi fid-defiċit huma ddominati mit-tnaqqis konsiderevoli fit-taxxa li jidħol fis-seħħ fl-1 ta’ Jannar 2005, u fid-dawl tal-fatt li x-xenarju makroekonomiku li fuqu hu bbażat il-programm huwa wieħed realisitiku. Madankollu, għas-snin ta' l-aħħar 2007/08, jidher li r-riskji jxaqilbu lejn ċaqliq ’l-isfel l-ewwelnett minħabba l-ipoteżi li ż-żieda tal-PGD sejra tibqa’ b’mod konsistenti ’il fuq mill-potenzjal tagħha u, t-tieni, minħabba li l-waqgħa sostanzjali prevista fil-proporzjon ta’ l-infiq għall-PGD għadha fil-biċċa l-kbira mhux speċifikata fil-programm. Fid-dawl ta' din il-valutazzjoni tar-riskji, il-politika baġitarja fil-programm tista’ ma tkunx adegwata biex jintlaħaq l-għan tal-Patt ta’ Stabbiltà u Tkabbir Ekonomiku għal żmien ta' tul medju ta' pożizzjoni baġitarja qrib il-bilanċ sa l-2008 meta aġġustata għaċ-ċiklu ekonomiku. Mandankollu, il-patt jidher li jpprovdi marġni adegwat ta’ sigurtà kontra l-ksur tal-limitu tad-defiċit – li huwa ta’ 3% tal-PGD – b’ċaqliq makroekonomiku normali matul il-perjodu tal-programm.Il-proporzjon tad-dejn huwa stmat li laħaq l-64.2% tal-PGD fl-2004, ’il fuq mill-valur ta’ referenza li jinsab fit-Trattat, li huwa ta’ 60%. Il-programm ibassar tnaqqis fil-proporzjon tad-dejn b’5 punti perċentwali matul il-perjodu tal-programm. L-evoluzzjoni tal-proporzjon tad-dejn tista’ tkun anqas favorevoli minn dik imbassra, meta jitqiesu r-riskji għall-miri baġitarji msemmija aktar ’il fuq. Min-naħa l-oħra, l-Awstrija tista' potenzjalment tikkumpensa għal dan ir-riskju bi privatizzazzjonijiet fuq skala kbira.L-Awstrija tidher li hija f’qagħda favorevoli fejn tidħol is-sostenibbiltà fit-tul tal-finanzi pubbliċi, minkejja l-ispejjeż baġitarji importanti li huma mbassra bħala riżultat ta' popolazzjoni li qiegħda tixjieħ. Ir-riformi tal-pensjonijiet li saru fl-2003 u l-2004 għandhom iwasslu għal titjib sostanzjali fil-baġit fuq perjodu fit-tul. Mandankollu, il-pass tar-riforma ta' l-2004 jissokta jressaq ‘il quddiem fiż-żmien l-effett tal-konsolidazzjoni: filwaqt li l-pjan li mill-2030 ’il quddiem il-pensjonijiet ikunu aġġustati għall inflazjoni biss u jinżammu kostanti f’termini reali huwa tassew ambizzjuż, l-iffrankar f’perjodi aktar kmieni - introdott bil-pass tar-riforma ta’ l-2003 – reġa' ġie parzjalment irtirat.Il-politika ekonomika deskritta fil-programm hija parzjalment konsistenti mal-linji ta’ gwida ġenerali tal-politika ekonomika speċifika għall-pajjiż fil-qasam tal-finanzi pubbliċi. Għalkemm l-Awstrija sejra tnaqqas il-piż kbir fiskali tagħha, dan ma jimxix bl-istess pass mat-trażżin ta’ l-infiq u għalhekk il-pożizzjoni ta' qrib il-bilanċ, meta jsir l-aġġustament għaċ-ċiklu ekonomiku, hija mbassra li tintlaħaq biss fl-aħħar sena tal-programm.***Fid-dawl ta' din l-istima, huwa rrakkomandat lill-Awstrija li timmira għal riżultati aktar ambizzjużi fil-parti aktar bikrija tal-proċess ġenerali tal-konsolidazzjoni baġitarja. Barra minn dan, l-Awstrija għandha tippreżenta f’aktar dettal il-miżuri speċifiċi li permezz tagħhom ikun jista’ jinkiseb livell apprezzabbli ta' konsolidazzjoni baġitarja fl-aħħar sentejn tal-programm.Previżjonijiet prinċipali meħuda mill-programm ta’ stabbiltà aġġornat ta’ l-Awstrija2003 | 2004 | 2005 | 2006 | 2007 | 2008 |Żieda tal-PGD f’termini reali (%) | 0.8 | 1.9 | 2.5 | 2.5 | 2.2 | 2.4 |Inflazzjoni ta' l-HICP (%) | 1.3 | 2.1 | 1.8 | 1.4 | 1.5 | 1.6 |Bilanċ pubbliku ġenerali (% tal-PGD) | -1.1 | -1.3 | -1.9 | -1.7 | -0.8 | 0.0 |Bilanċ primarju (% tal-PGD) | 2.1 | 1.9 | 1.2 | 1.3 | 2.2 | 2.9 |Bilanċ aġġustat għaċ-ċiklu ekonomiku (% tal-PGD)1 | -0.7 | -0.9 | -1.7 | -1.6 | -0.8 | -0.1 |Dejn gross tal-gvern (% of PGD) | 64.5 | 64.2 | 63.6 | 63.1 | 61.6 | 59.1 |1 Kalkoli tas-servizzi tal-Kummissjoni, li japplikaw il-metodoloġija li fuqha hemm qbil komuni għall-informazzjoni fil-programm.[1] ĠU L 209, 2.8.1997. Id-dokumenti msemmija fit-test jinsabu fuq il-websajt li ġej: http://europa.eu.int/comm/economy_finance/about/activities/sgp/main_en.htm.[2] L-Opinjoni Riveduta tal-Kumitat Ekonomiku u Finanzjarju dwar il-kontenut u l-format ta’ programmi ta’ stabbiltà u konverġenza, ffirmata mill-Kunsill ta’ l-Ecofin fl-10.7.2001.[3] COM(2002) 668, 27.11.2002.[4] ĠU L 209, 2.8.1997. Id-dokumenti kollha msemmija f’dan it-test jinsabu fuq il-websajt li ġej: http://europa.eu.int/comm/economy_finance/about/activities/sgp/main_en.htm.